קלסי בלריני

קלסי ניקול בלריני (באנגלית: Kelsea Nicole Ballerini; נולדה ב-12 בספטמבר 1993) היא זמרת-יוצרת אמריקאית. היא החלה לכתוב שירים בילדותה וחתמה על חוזה הקלטות עם בלאק ריבר אנטרטיינמנט ב-2014, דרכה הוציאה את אלבום האולפן הראשון שלה בשנה שלאחר מכן, The First Time. אלבום האולפן השני שלה, Unapologetically, יצא בעקבותיו ב-2017. שני האלבומים הראשונים של בלריני הנפיקו שבעה שירים במצעד שירי הקאנטרי והקאנטרי איירפליי. יש לה ארבעה שירים שהגיעו למקום הראשון; החל מסינגל הבכורה שלה "Love Me Like You Mean It", שהפך אותה לאמנית הראשונה שהשיגה סינגל בכורה שהגיע לראש המצעד מאז קארי אנדרווד ב-2006. אחריו יצאו "Dibs" ו-"Peter Pan", שהגיעו בשיאם למקומות הראשונים במצעדים גם כן; שיא לזמרת קאנטרי. אלבומי האולפן השלישי והרביעי שלה, Kelsea ו-Ballerini, יצאו שניהם ב-2020.

קורות חיים
קלסי בלריני נולדה ב-12 בספטמבר 1993, וגדלה בנוקסוויל, טנסי. אביה, אד, מנהל מכירות לשעבר של תחנת קאנטרי במדינה, הוא ממוצא איטלקי בחלקו. אמה, קרלה, עבדה בשיווק בחברת הוצאה לאור של תומאס נלסון ובחברת נוספות. היא בת יחידה. היא התחילה לקחת שיעורי ריקוד כשהייתה בת שלוש והפסיקה עשר שנים מאוחר יותר.

היא שרה במקהלות הכנסייה ובתי הספר. היא כתבה את השיר הראשון שלה בגיל 12 עבור אמה.

ב-17 בינואר 2020, היא התארחה ברמיקס של הסינגל "If We Never Met" של ג'ון קיי.

ב-9 ביוני 2021, היא הוציאה, בשיתוף פעולה עם הלהקה האמריקאית, LANY, את הסינגל "I Quit Drinking".

בשנת 2024, בלריני צפויה להנחות את טקס פרסי המוזיקה של CMT לשנת 2024, שישודר בשידור חי ברשת CBS. באותה שנה, שיחקה בפרק של סדרת הדרמה הרפואית מבית ABC, "ד"ר אודיסיאה" בתור ליסה פרסונס.

 חיים אישיים 
במרץ 2016 בלריני החלה לצאת עם זמר הקאנטרי האוסטרלי מורגן אוונס. הם התארסו בדצמבר 2016 ונישאו ב-2 בדצמבר 2017 במקסיקו. לאחר 6 שנות זוגיות, באוגוסט 2022 בלריני הכריזה כי היא ואוונס מתגרשים. הליך הגירושין נגמר בנובמבר 2022.

בפברואר 2023 נודע כי בלריני במערכת יחסים עם השחקן האמריקאי צ'ייס סטוקס. בספטמבר 2025 דווח שבלריני וסטוקס נפרדו לאחר כמעט שלוש שנות זוגיות.

 דיסקוגרפיה 
 אלבומי אולפן 
 2015: The First Time
 2017: Unapologetically
 2020: Kelsea
 2022: Subject to Change
 2024: Patterns

מיני-אלבומים
 2014: Kelsea Ballerini
 2023: Rolling Up the Welcome Mat
 2025: Mount Pleasant

אלבומי רמיקס
 2020: Ballerini

 פרסים ומועמדויות 
שנהארגוןקטגוריהפרויקטתוצאהמקור2024פרס גראמיאלבום הקאנטרי הטוב ביותרRolling Up the Welcome Matפרס בחירת הקהלזמרת הקאנטרי של השנהקלסי בלריניפרס המוזיקה של CMTקליפ השנה"If You Go Down (I'm Goin' Down Too)"ביצוע השנה של CMTקליפ השנה – אישה"Penthouse"פרס האקדמיה למוזיקת קאנטריאלבום השנהRolling Up the Welcome Mat (For Good)זמרת השנהקלסי בלריניפרס איגוד מוזיקת הקאנטריהאירוע המוזיקלי של השנה"Cowboys Cry Too" (עם נואה קאהן)2025פרס גראמיביצוע הקאנטרי הטוב ביותר של צמד/להקהפרסי האקדמיה למוזיקת קאנטריאירוע המוזיקה של השנהבדרן השנהקלסי בלריניזמרת השנהפרס איגוד מוזיקת הקאנטרי

קישורים חיצוניים



 הערות שוליים 

קטגוריה:אמריקאים ילידי טנסי
קטגוריה:זמרות אמריקאיות
קטגוריה:זמרות קאנטרי אמריקאיות
קטגוריה:זמרי-יוצרי קאנטרי אמריקאים
קטגוריה:אמריקאים ממוצא איטלקי
קטגוריה:אמריקאיות ממוצא איטלקי
קטגוריה:פורבס 30Under30
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1993
קטגוריה:אמריקאים שנולדו ב-1993